b"\n_START_ARTICLE_\nBroncospasme\n_START_SECTION_\nEtiologia\n_START_PARAGRAPH_\nL'etiologia del broncoespasme \xc3\xa9s molt diversa. Hi ha 4 causes principals, les m\xc3\xa9s comunes, que desencadenen l'aparici\xc3\xb3 d'aquest s\xc3\xadmptoma. Aquests s\xc3\xb3n: hiperreactivitat bronquial, inflamaci\xc3\xb3 dels bronquis, broncoespasme paradoxal i broncoespasme desencadenant per un exc\xc3\xa9s d'exercici.\n_START_SECTION_\nHiperreactivitat bronquial\n_START_PARAGRAPH_\nLa hiperreactivitat bronquial \xc3\xa9s una reacci\xc3\xb3 d'hipersensibilitat. Aix\xc3\xb2, es desencadena a causa de la reacci\xc3\xb3 exagerada de la mucosa bronquial. Hi ha diferents factors o agents que poden provocar aquest quadre. Per exemple, subst\xc3\xa0ncies ambientals, infeccions de les vies respirat\xc3\xb2ries i, en menys freq\xc3\xbc\xc3\xa8ncia alguns f\xc3\xa0rmacs._NEWLINE_Aquesta hiperreactivitat forma part de la simptomatologia de patologies com asma, reacci\xc3\xb3 anafil\xc3\xa0ctica, reacci\xc3\xb3 urtic\xc3\xa0ria severa, bronquiolitis, entre altres. En els adults l'asma \xc3\xa9s la principal causa d'hiperreactivitat bronquial.\n_START_SECTION_\nInflamaci\xc3\xb3 dels bronquis\n_START_PARAGRAPH_\nQuan es produeix la inflamaci\xc3\xb3 bronquial es desencadena de forma simult\xc3\xa0nia una disminuci\xc3\xb3 de la llum bronquial. A m\xc3\xa9s a m\xc3\xa9s, la inflamaci\xc3\xb3 activa tota una s\xc3\xa8rie de mecanismes que provoquen la contracci\xc3\xb3 del m\xc3\xbascul bronquial. Aix\xc3\xb2, desencadena el broncoespasme i aguditza la broncoconstricci\xc3\xb3. D'aquesta manera la quantitat d'aire que arriba als alv\xc3\xa8ols \xc3\xa9s menor a la normal i s'activen altres mecanismes de defensa que incrementen la freq\xc3\xbc\xc3\xa8ncia respirat\xc3\xb2ria, taquipnea, i l'aparici\xc3\xb3 de tos.\n_START_SECTION_\nBroncoespasme paradoxal\n_START_PARAGRAPH_\nReacci\xc3\xb3 provocada per efectes contraris, als considerats normals, per broncodilatadors. Aquests inicien un quadre de constricci\xc3\xb3 de les vies respirat\xc3\xb2ries.\n_START_SECTION_\nBroncoespasme desencadenat per exc\xc3\xa9s d'exercici\n_START_PARAGRAPH_\nLa realitzaci\xc3\xb3 d'activitat f\xc3\xadsica d'intensitat moderada o intensa provoca una reducci\xc3\xb3 de volum respiratori i una disminuci\xc3\xb3 de la capacitat de resist\xc3\xa8ncia f\xc3\xadsica. A m\xc3\xa9s a m\xc3\xa9s, la inhalaci\xc3\xb3 d'aire m\xc3\xa9s fred i sec tamb\xc3\xa9 influeix. Com m\xc3\xa9s activitat f\xc3\xadsica m\xc3\xa9s demanda d'oxigen i m\xc3\xa9s freq\xc3\xbc\xc3\xa8ncia respirat\xc3\xb2ria. El fet de respirar per nas disminueix la incid\xc3\xa8ncia de broncoespasme.\n_START_SECTION_\nSimptomatologia\n_START_PARAGRAPH_\nEl broncoespasme es presenta juntament amb tota una s\xc3\xa8rie de signes i s\xc3\xadmptomes. Aquests s\xc3\xb3n: dispnea, tos sense expectoraci\xc3\xb3 i sons respiratoris anormals, per exemple, les sibil\xc3\xa0ncies. La dispnea \xc3\xa9s provocada per la broncoconstricci\xc3\xb3, ja que, l'aire que absorbeixen els alv\xc3\xa8ols disminueix i les sibil\xc3\xa0ncies s\xc3\xb3n conseq\xc3\xbc\xc3\xa8ncia de la constricci\xc3\xb3 de la llum bronquial.\n_START_SECTION_\nTractament\n_START_PARAGRAPH_\nEl tractament del broncoespasme dependr\xc3\xa0 de la causa subjacent, de la simptomatologia i gravetat de la persona. Els quadres de broncoespasme poden ser lleus, moderats o severs. Segons aix\xc3\xb2, el tractament ser\xc3\xa0 un o altre. Com m\xc3\xa9s aviat s'inicia el tractament millor ser\xc3\xa0 el pron\xc3\xb2stic i m\xc3\xa9s controlada estar\xc3\xa0 la simptomatologia.\n_START_SECTION_\nQuadres severs\n_START_PARAGRAPH_\nQuan es presenten aquest tipus de quadres el tractament ser\xc3\xa0 farmacol\xc3\xb2gic amb broncodilatadors de tipo corticoides. Aquests tenen diferents vies d'administraci\xc3\xb3: inhalaci\xc3\xb3, via oral o intravenosa. La via d'administraci\xc3\xb3 s'adaptar\xc3\xa0 a l'estat de la persona afectada. Normalment, despr\xc3\xa9s d'un quadre sever es marquen tota una s\xc3\xa8rie d'activitats preventives."